Morīna O'Hāra

Morīna O'Hāra (, dzimusi , mirusi ) bija īru izcelsmes amerikāņu aktrise un dziedātāja.

Vecumā no sešiem līdz septiņpadsmit gadiem Morīna apguva aktiermeistarību, dziedāšanu un dejas, un jau no desmit gadu vecuma viņa piedalījās teātra uzvedumos.Maureen O'Hāra, 'Tis Herself, p.17 Rudmatainā O'Hāra pārsvarā atveidoja spilgtas sieviešu lomas. Viņa bieži sadarbojās ar kinorežisoru Džonu Fordu un ilggadēju draugu Džonu Veinu.

Morīna O'Hāra filmējusies 65 kino un TV filmās un seriālos. Viņa piederēja pie Holivudas Zelta laikmeta aktrisēm. 1960. gadā Morīnai O'Hārai piešķīra zvaigzni Holivudas Slavas alejā.

Aktrises autobiogrāfija  'Tis Herself tika publicēta 2004. gadā un kļuva par The New York Times bestselleru.

2014. gada augustā Kino mākslas un zinātnes akadēmija O'Hārai piešķīra Kinoakadēmijas goda balvu, ko viņai pasniedza Governors Awards pasniegšanas ceremonijā  Losandželosā ar veltījumu: "Morīnai O'Hārai, vienai no Holivudas spožākajām zvaigznēm, kuras iedvesmojošais sniegums kvēlojis ar aizrautību, siltumu un izturību." Tādējādi Morīna O'Hāra kļuva par otro aktrisi pēc Mirnas Lojas (kura šo balvu saņēma 1991. gadā), kas saņēmusi Kinoakadēmijas goda balvu, lai arī nekad nav tikusi nominēta ikgadējai Amerikas Kinoakadēmijas balvai.http://aaspeechesdb.oscars.org/link/063-25/ accessed 8/31/14

 Pazīstamākās filmas 
 "Jamaikas krogs" (Jamaica Inn, 1939, režisors Alfreds Hičkoks)
 "Dievmātes katedrāles zvaniķis" (The Hunchback of Notre Dame, 1939, režisors Viljams Dīterle)
 Dance, Girl, Dance (1940, režisors Dorotijs Arzners)
 "Cik zaļa bija mana ieleja" (How Green Was My Valley, 1941, režisors Džons Fords)
 "Brīnums 34. ielā" (Miracle on 34th Street, 1947, režisors Džordžs Sītons)
 Rio Grande (1950, režisors Džons Fords)
 "Klusais cilvēks" (The Quiet Man, 1952, režisors Džons Fords)
 The Long Gray Line (1955, režisors Džons Fords)
 "Mūsu cilvēks Havanā" (Our Man in Havana, 1959, režisors Kerols Rīds)
 "Dvīņu slazdā" (The Parent Trap, 1961, režisors Deivids Svifts)
 McLintock! (1963, režisors Endrū V. Maklaglens)
 Only the Lonely (1991, režisors Kriss Kolumbuss)

 Atsauces 

 Ārējās saites 


 Fotogalerija

Kategorija:1920. gadā dzimušie
Kategorija:2015. gadā mirušie
Kategorija:Dublinā dzimušie
Kategorija:Īru kinoaktieri
Kategorija:Amerikāņu kinoaktrises
Kategorija:Kinoakadēmijas goda balvas ieguvēji